**REGULAMENTUL CONCURSULUI**

**Counter Strike GO! By ZUTV**

Organizatorul Concursului **“Counter Strike GO! By ZUTV”**:

Societatea AntenaTv Group S.A, cu sediul in Bucuresti, Str Ficusului nr. 44A, et 4A, sector 1, inregistrata la Registrul Comertului sub nr.J40 /3765/1991 , Cod Unic de Inregistrare RO1599030, inregistrata in scopuri de TVA, cod IBAN nr. RO65RZBR0000060010162592, deschis la Banca Raiffeisen sucursala SMB, legal reprezentata prin dl. Mihai Cristian Ionita, in calitate de Director, prin dna Monica Gabriela Stanescu in calitate de Director Economic si prin dl. Gabriel Poenaru, Director ZU TV

Aria de desfasurare a campaniei este teritoriul Romaniei.

Campania **“Counter Strike GO! By ZUTV”** se va desfasura de catre Organizator conform prezentului regulament, care este obligatoriu pentru toti participantii. Regulamentul este intocmit si va fi facut public in acord cu legislatia aplicabila in Romania pe site-ul [www.zutv.ro](http://www.zutv.ro). Procedura de derulare a concursului conform regulilor din prezentul Regulament apartine Organizatorului este finala si obligatorie pentru toti participantii.

Participarea la aceasta campanie (concurs) implica acordul expres, cunoasterea si acceptarea fara obiectii a prezentului Regulament de catre toti participantii.

Organizatorul, in calitate de platforma media pentru derularea campaniei/concursului isi rezerva dreptul de a modifica si/sau de a intrerupe sau prelungi Campania in orice moment, anuntand insa publicul in prealabil, prin folosirea oricaror mijloace mass-media. Inscrierea participantilor atrage dupa sine acceptarea implicita, neconditionata si fara rezerve de catre acestia, a prezentului Regulament, considerandu-se drept reale, corecte si complete toate datele furnizate de catre participanti.

La această campanie poate participa orice persoană fizică rezidentă în România (aceasta înseamnă că pot participa atât cetăţeni români, cât şi străini), care a implinit varsta de 14 ani la data începerii campaniei, **Pentru participantii minori, inscrierea in concurs va fi conditionata de completarea si semnarea unui acord de catre acestia precum si de reprezentantii lor legali (parinti, tutori etc), iar pentru participantii de peste 18 ani, cartea de identitate valida, cu care isi poate dovedi ulterior identitatea**.

In cazul descoperirii oricaror neconcordante intre datele furnizate de catre oricare dintre participanti, Organizatorul si documentele puse la dispozitie de catre acestia, respectiva participare se invalideaza fara indeplinirea vreunei alte formalitati suplimentare fata de participanti. Organizatorul isi rezerva dreptul de a anula, in mod justificat, orice inscriere care nu respecta cerintele prezentului Regulament.

Participantii la acest concurs au drepturile prevazute in Regulamentul UE 2016/679 al Parlamentului European si al Consiliului din data de 27 aprilie 2016, cu modificarile si completarile ulterioare, privind protecția persoanelor fizice în ceea ce privește prelucrarea datelor cu caracter personal și privind libera circulație a acestor 2 date și de abrogare a Directivei 95/46/CE, denumite in cele ce urmeaza “GDPR”: dreptul de acces la datele personale prelucrate, de modificare si actualizare a acestor date si de stergere a datelor personale. Prin participarea la acest concurs participantii sunt de acord ca datele lor personale sa fie folosite de catre Organizator pentru activitatile care implica desfasurarea concursului cu respectarea prevederilor GDPR, astfel cum sunt prevazute in sectiunea 9 din prezentul Regulament care implica desfasurarea concursului.

Castigatorilor desemnati li se va cere sa-si exprime consimtamantul cu privire la prelucrarea datelor cu caracter personal, in scopul desfasurarii concursului, a atriburii premiului, a indeplinirii obligatiilor legale a Organizatorului.

In situatia in care castigatorul refuza sa-si dea acordul pentru prelucrarea datelor personale, in scopurile susmentionate, premiul nu ii va putea fi oferit.

Conform cerinţelor GDPR, Organizatorul, in mod independent, unul fata de celalalt, in calitate de Operatori, au obligaţia de a administra în condiţii de siguranţă şi numai pentru scopurile specificate, datele personale furnizate de participant.

Angajaţii Organizatorului si ai afiliatilor acestuia (inclusiv tertii subcontractanti implicati in organizarea si desfasurarea concursuluii), precum şi membrii familiilor, rudele si afinii acestora până la gradul IV inclusiv precum si toate celelalte persoane implicate in acest proiect nu sunt eligibili si nu au dreptul să se înscrie si sa participe la campania publicitara.

Pentru identificare si intrarea in posesia premiului, castigatorii desemnati vor prezenta Organizatorului cartea de identitate sau certificatul de nastere.

Prin inscrierea la Campania **“ Counter Strike GO! By ZU TV”** fiecare participant garanteaza ca are deplina si neafectata capacitatea de folosinta si exercitiu (conform prevederilor legale aplicabile);

**II. PERIOADA DE DESFASURARE A CONCURSULUI**

Concursul se va derula in perioada 3 ianuarie 2022 – 16 ianuarie 2022 in mediul on-line, respectiv pe site-ul [www.zutv.ro](http://www.zutv.ro).

Castigatorii vor fi desemnati in fiecare duminica (9 ianuarie ,16 ianurie 2022)

**III. CONDITII DE PARTICIPARE LA CONCURS, DESCALIFICARE**

Participarea la concurs atrage acceptarea implicita, neconditionata si fara rezerve, a prezentului regulament, considerandu-se drept reale, corecte si complete toate datele furnizate de participanti.

In cazul descoperirii oricaror neconcordante intre datele furnizate organizatorului (de catre oricare dintre participanti) si realitate, respectiva participare se invalideaza fara indeplinirea vreunei formalitati inaintea participantilor.

Prin inscrierea la concurs fiecare participant garanteaza:

* ca este persoana fizica cu domiciliul stabil in Romania care a implinit 14 (paisprezece) ani la data inceperii acestui concurs;
* pentru concurentii minori, este necesara exprimarea consimtamantului prin intermediul unui acord scris semnat de parinti, tutori – reprezentanti legali;
* ca este posesor al unui act de indentitate; - ca are deplina si neafectata capacitate de folosinta si exercitiu (conform Cod Civil);
* ca in eventualitatea castigarii oricarui premiu, va participa la actiunile publicitare ale Organizatorului (de promovare a acestui proiect in orice modalitate, ulterioare sau simultane cu acordarea premiului, fara alte obligatii in sarcina organizatorului si numai cu consimtamantul prealabil pentru prelucrarea de date cu caracter personal exprimat in scopul realizarii respectivelor actiuni publicitare.

Participarea la concursul vizat de prezentul regulament implica acceptarea neconditionata, exclusiva si irevocabila a participantilor ca numele si materialele postate in cadrul concursului, sa poata fi facute publice conform mecanismului desfasurarii concursului si minim pe toata durata derularii acesteia.. De asemenea, acestea vor putea fi exploatate in orice scop comercial, inclusiv publicitar de catre organizator si/sau subcontractanti ai acestuia fara nici un fel de pretentii din partea participantilor si castigatorilor si numai cu consimtamantul prealabil al acestor persoane pentru prelucrarea datelor cu caracter personal exprimat in acest scop. Participantii si castigatorii renunta la a solicita organizatorului si/sau subcontractantilor sai vreo suma de bani sau vreo alta prestatie din partea organizatorului pentru exploatarea drepturilor patrimoniale de autor/conexe (prevazute de Legea nr. 8/1996) aferente operelor scrise si/sau audio-video si/sau fotografice continand imaginea, numele si sunetul (vocea) acestor persoane (participanti si castigatori), surprinse/fixate pe orice tip de suport de catre organizator si/sau subcontractantii sai cu ocazia inscrierii, participarii la concurs si acordarii premiilor.

Angajatii organizatorului, rudele si afinii acestora pana la gradul I inclusiv, precum si toate celelalte persoane implicate in acest proiect nu vor putea participa la concurs, in sensul ca nu li se vor acorda nici un fel premii.

**IV. MECANISMUL DE CONCURS**

La concurs participa toti jucatorii care au un cont de Counter Strike si joaca pe serverul cs.zutv.ro, in perioada 3 ianuarie 2022 – 16 ianuarie 2022, de Luni până Duminică la ora 22:00.

Jucătorii trebuie să strânga puncte între aceste zile pentru a intra in posesia premiilor.

Castigatorii vor fi desemnati in fiecare duminica (9 ianuarie, 16 ianuarie 2022)

Jucatorul care a castigat o data unul dintre premii nu poate castiga de mai multe ori pe durata de valabilitate a concursului (respectiv in toata perioada cuprinsa in intervalul 3 ianuarie 2022 – 16 ianuarie 2022)

Premiile constau în:

* Locul 1 [Premiu fizic]
* Locul 2 [VIP pe server 30 de zile]
* Locul 3 [VIP pe server 30 de zile].

Premiile se oferă celor 3 jucători care se afla pe locul 1, 2 și 3, Duminica la ora 22:00 (ora Romaniei).

Clasamentul se formează în baza punctelor acumulate în săptamâna respectivă de joc.

Clasamentul se restează in fiecare Duminică la ora 22:00 pentru următoarea săptămănă.

In fiecare Duminică, înainte de resetarea clasamentului, se face LIVE pe Facebook si Youtube cu ultima oră din concurs (ora 21:00 - 22:00).

Pentru participarea la concurs este nevoie de varsta minimă de 14 ani, cu reședință in România. (Pentru locul 1).

Premiile si concursurile se anunță săptămânal pe forum-ul oficial ZU TV CS:GO (http://cs.zutv.ro/forum)

Premiul locului 1 se revendica pe forum, dacă câștigătorul nu revendică premiul de pe forum in următoarele 72 de ore dupa anunțarea acestuia, premiul se anuleaza.

Castigatorii va fi contactati ulterior de catre Organizator in contul de stream pe contul de user pentru confirmarea identitatii.

Jucătorii care folosesc metode frauduloase (Hack-uri, etc), sunt imediat descalificați din competiție si banați de pe server permanent. (Dovezile se vor posta pe forum de către adminul care a suspendat jucătorul).

**Sistem punctaj in jocul Counter Strike**

* Fiecare jucător începe cu 1000 de puncte.
* Pentru fiecare ucidere se acordă 2 puncte plus 1 punct pentru fiecare 100 de puncte diferenta dintre ucigaș și cel ucis.
* Pentru fiecare moarte se ia aceeași sumă care este dată ucigașului.
* Pentru uciderea cu HeadShot se acordă 1 punct.
* Uciderea cu cuțitul dublează punctele acordate și luate.
* Pentru Plantarea C4, se acordă 2 puncte pentru fiecare terorist plus 2 puncte pentru cel care a plantat.
* Pentru Explodarea C4, se acordă 2 puncte pentru fiecare terorist plus 2 puncte pentru cel care a plantat.
* Pentru Dezamorsarea C4, se acordă 2 puncte pentru fiecare contra-terorist plus 2 puncte pentru cel care a dezamorsat.
* Pentru Salvarea ostaticului, se acordă 2 puncte pentru fiecare contra-terorist plus 2 puncte pentru cel care a salvat.
* Pentru MVP-ul rundei, se acordă 2 puncte.

**Beneficii VIP pentru locul 2 și 3:**

* VIP-ului i se atribuie rank-ul de [VIP] în fața numelui.
* VIP-ul primește mesaj de bun venit pe chat.
* VIP-ul poate trimite mesaje speciale în secțiunea de chat.
* VIP-ul poate scrie mesaje pe interfața grafica a jocului.
* VIP-ul începe începe runda cu 105 procente viața, fața de 100 procente cât are un jucător normal.
* VIP-ul începe runda runda cu 100 procente armura, fața de 0 procente cât are un jucător normal.
* VIP-ul începe runda cu o grenadă Flashbang, o grenadă HE și o grenadă de fum.
* Pentru fiecare HeadShot, VIP-ul primește 10 procente viață.
* Pentru fiecare ucidere, VIP-ul primește 5 procente viață.
* Pentru fiecare HeadShot, VIP-ul prinește 500$ în joc
* Pentru fiecare ucidere cu cuțitul, VIP-ul prinește 200$ în joc.
* Pentru fiecare ucidere cu armă normala, VIP-ul prinește 200$ în joc.
* Pentru plantarea C4, VIP-ul prinește 1000$ în joc.
* Pentru dezamorsarea C4, VIP-ul prinește 1000$ în joc.

**Pasul 2 – Acordarea premiilor**

Anuntarea castigatorilor se va face conform prezentului regulament, capitolul IV, mecanismul de concurs, capitolul V premiile concursului.

Premiul locului 1 se revendica pe forum, dacă câștigătorul nu revendică premiul de pe forum in următoarele 72 de ore dupa anunțarea acestuia, premiul se anuleaza.

Castigatorii vor fi contactati ulterior de catre Organizator in contul de stream pe contul de user.

Castigatorii o data contactati, vor transmite organizatorului datele si documentele necesare validarii premiului castigat prin modalitatea de transmitere agreata pe e-mail cu organizatorul in termen de 48 ore de la data contactarii.

In cazul in care un castigator nu poate fi contactat la telefon sau e-mail in termenul de 48 de ore sau refuza sa accepte premiul, premiul se anuleaza sau, la optiunea Organizatorului, va fi acordat unei rezerve (urmatorul in ordinea numarului de aprecieri) selectate de organizator.

Un participant nu poate solicita contravaloarea premiului in bani sau alte servicii.

Nu se vor acorda premii in Concurs persoanelor care nu au indeplinit conditiile de varsta impuse de prezentul regulament. In cazul in care castigatorul/castigatorii sunt minori procesul verbal pentru premiul castigat va fi semnat impreuna cu reprezentantii legali (parinti/tutori etc) Organizatorul este obligat sa-i comunice castigatorului o instiintare de ridicare a premiului; instiintarea se face prin email si/sau telefonic pe adresa de email si/sau numarul de telefon indicate de acesta in mesajul prin care au comunicat datele de identificare.

Prin instiintarea de ridicare a premiului i se comunica castigatorului locatia, data si intervalul orar in care acesta trebuie sa se prezinte pentru a-si ridica premiul daca este din Bucuresti, precum si termenul de maxim 6 zile calendaristice in cazul in care este necesar a se prezenta pentru ridicare, in caz contrar pierzand premiul castigat. De asemenea, daca castigatorul este din provincie, premiul castigat poate fi livrat la adresa comunicata, prin curier.

In cazul in care castigatorul din Bucuresti, dupa instiintare, nu se prezinta in termen de maxim 6 zile calendaristice la locatia, data si in intervalul orar pentru ridicare premiului castigat, acesta este decazut din dreptul de a mai intra in posesia premiului, respectivul premiu anulandu-se.

De asemenea, daca castigatorul din provincie nu este gasit la domiciliu comunicat de catre curierul trimis pentru a livra premiul, acesta este decazut din dreptul de a mai intra in posesia premiului, respectivul premiu anulandu-se. Intrarea in posesia premiului se va face numai cu respectarea acestui regulament. Intrarea in posesia premiului se va face pe baza unui proces verbal de predare primire, incheiat intre Organizator si castigator. In procesul verbal se va consemna:

1. data, ora si locul desemnarii castigatorului;

2. numele si prenumele persoanei care a validat desemnarea;

3. numele si prenumele castigatorului;

4. valoarea premiului acordat;

5. in urma validarii castigatorului in baza unui document de identitate se va individualiza si adresa de livrare.

Procesul-verbal se va semna de catre un reprezentant al organizatorului si de catre castigator in nume propriu si/sau prin reprezentantii legali (parinti, tutori etc) in cazul in care acesta este minor (inclusiv pentru categoria votantilor). Premiul va fi ridicat de castigator, in ziua si locatia indicata comunicata de Organizator, intr-un termen de maxim 6 zile calendaristice de la data incheierii procesului verbal de desemnare a castigatorului. Premiul acordat nu poate fi inlocuit cu alte premii si nici nu se poate acorda contravaloarea acestuia in bani; in cazul refuzului unui castigator de a beneficia de premiul castigat, asa cum este acesta descris in regulament, acesta va pierde dreptul de atribuire a premiului. Premiul respectiv se va mai atribui doar la dispozitia Organizatorului, dupa cum a fost specificat mai sus.

Premiile acordate in cadrul prezentei campanii vor fi livrate doar pe teritoriul Romaniei. Orice revendicare venita de la oricare dintre castigatorii anuntati conform mecanismului de mai sus, dupa perioada indicata de organizator, este lipsita de efect.

**Regulamentul concursului, numele castigatorilor precum si câştigul acordat vor fi facute publice si prin afisare pe site-ul de concurs.**

In privinta premiilor raspunderea Organizatorului este strict limitata la acordarea acestora, nu va raspunde pentru nici un defect, disfunctionalitate sau alte neajunsuri ale premiilor. Orice sesizare vizand deficiente ale premiilor va fi indreptata impotriva producatorului, distribuitorului, furnizorului de servicii sau importatorului, dupa caz.

**V. PREMIILE CONCURSULUI.**

In cadrul Concursului vor fi acordate 2 premii 1, cate unul in fiecare Duminica, respectiv ( 9 ianuarie, 16 ianuarie 2022), dupa cum urmeaza :

1. C922 webcam Logitech (2 bucati) – 590.04 Ron

Valoare totala: 1,180.08 RON TVA INCLUS

**VI. OBSERVATII**

Participantii la concursul care face obiectul prezentului regulament se obliga sa respecte prezentul intocmai regulament oficial. În cazul nerespectarii prezentului regulament de concurs premiul castigat nu se va acorda. Organizatorul concursului isi rezerva dreptul de a interveni in orice fel, in orice moment in derularea concursului, urmind ca aceste modificari sa faca obiectul unui act aditional la regulament si sa fie publicate pe site-ul de concurs.

Regulamentul de desfasurare a concursului va fi publicat pe site-ul de concurs si este disponibil in mod gratuit oricarui solicitant la sediul organizatorului, in urma unei cereri scrise. Organizatorul nu este raspunzator pentru felul in care participantii completeaza datele personale (nume, prenume, telefon si adresa de e-mail) in comunicarile efectuate de catre acestia. Eventualele reclamatii legate de desfasurarea concursului si modul in care sunt acordate premiile vor fi facute la adresa organizatorului, pana la sfarsitul concursului.

Reclamatiile ulterioare termenelor prevazute de Regulament nu vor fi luate in considerare.

Eventualele litigii aparute intre organizator si participantii la prezentul concurs se vor rezolva pe cale amiabila sau, in cazul in care aceasta nu va fi posibila, litigiile vor fi solutionate de instantele judecatoresti romane competente de la sediul organizatorului.

**NOTA DE INFORMARE PRIVIND PROTECTIA DATELOR CU CARACTER PERSONAL**

**Identitatea Operatorului**

Organizatorul concursului **“Counter Strike GO! By ZUTV”**, Antena TV Group S.A, cu sediul in Bucuresti, Bd. Ficusului nr. 44A, et.4, corp A, zona 2, Sector 1, inregistrata la Registrul Comertului sub nr. J40 /3765/1991, Cod Unic de Inregistrare RO1599030, denumită in continuare „Societatea” și/sau „Operatorul” și/sau „Noi”, este si Operator de date cu caracter personal. In virtutea acestei calitati vă aducem la cunostinta prezenta Notă de informare pentru a vă explica modul în care prelucrăm datele dvs. cu caracter personal in cadrul concursului mai sus descris.

**Categorii de Date cu caracter personal prelucrate**

Colectăm și prelucrăm datele cu caracter personal pe care dumneavoastră („persoana vizata” de prelucrare), ni le comunicati la inscrierea si participarea in concurs. Datele pe care le prelucrăm sunt: nume, prenume, adresa de e-mail, numar de telefon, varsta, adresa de livrare pentru castigatorii din afara Mun. Bucuresti, datele cu caracter personal aferente contului de socializare Instagram cu care v-ati inscris in concurs si alte informatii comunicate in mod voluntar in contextul participarii in concurs, conform mecanismului de desfasurare a concursului descris prin regulament.

Totodata, in cazul in care veti fi desemnat castigator al concursului, vor fi prelucrate datele personale necesare potrivit dispozitiilor legale fiscale pentru plata impozitului afferent venitului din premii (nume, adresa de domiciliu, inclusiv CNP) si semnatura din cadrul procesului verbal de desemnare a castigatorului si de predare a premiului.

**Scopurile în care sunt prelucrate Datele personale și temeiul juridic al prelucrării.**

Datele dvs. cu caracter personal sunt colectate si procesate pentru înscrierea si participarea dumneavoastră în concurs, dar si a acordarii premiilor intr-un mod corect si transparent, ceea ce din punct de vedere juridic, implică **temeiul încheierii si executarii** unui contract între participant și organizator, precum si **temeiul interesului legitim** al Operatorului de a verifica varsta persoanelor participante la concurs, fiind admise doar persoanele majore, condițiile contractuale fiind cele mentionate in Regulament.

De asemenea, ne intemeiem prelucrarea datelor si pe indeplinirea **obligatiilor legale** care ne sunt aplicabile in legatura cu organizarea si desfasurarea concursului.

In eventualitatea castigarii oricarui premiu si numai cu **consimtamantul expres** exprimat in acest sens, datele dvs. vor fi prelucrate in cadrul actiunilor publicitare ale Organizatorului in masura in care sunteti de acord sa participati la acestea.

Totodata, datele dvs. de contact vor fi utilizate de Organizator si pentru comunicarea cu dumneavoastră prin canalele pe care le-ați aprobat pentru a vă ține la curent în legătură cu activitatea noastră, prin transmiterea de newsletter, anunțuri și alte informații cu privire la serviciile, produsele și tehnologiile Societății sau ale oricărei alte societăți din cadrul Intact Media Group, precum și despre evenimente și proiecte ale Societății sau ale oricărei alte societăți din cadrul Intact Media Group sau pentru sondaje în rândul clienților, campanii de marketing, analiză de piață, tombole, concursuri sau alte activități ori evenimente promoționale. Pentru aceste scopuri, ne bazăm pe **temeiul consimțământului** dumneavoastră.

De asemenea, vă vom oferi posibilitatea de a nu mai participa în orice moment, în cazurile în care nu doriți să mai primiți comunicari de marketing. Puteți astfel alege să vă retrageți consimțământul privind materialele de marketing/ newsletter în orice moment prin simpla accesare a linkului de ‘dezabonare’ de la subsolul fiecărui newsletter sau invitație la evenimente. De asemenea, în vederea retragerii consimțământului dumneavoastră pentru orice prelucrare asupra căreia ați consimțit în prealabil, puteți să ne transmiteți un e-mail la dpo@antenagroup.ro sau să ne comunicați o scrisoare la adresa sediului social al Societatii.

Retragerea consimțământului dumneavoastră nu va afecta legalitatea prelucrării pe baza consimțământului de dinaintea retragerii acestuia.

Operatorul prelucreaza datele cu caracter personal colectate in concurs si in baza interesului legitim, pentru (i) furnizarea serviciilor decurgând din domeniul specific de activitate; (ii) promovarea concursului, a postului de televiziune ZU TV, dar si a contului instagram zutvofficial ; (iii) ocrotirea propriilor drepturi si interese in instanta, precum si activitatea in sine, in special in legatura cu productia si difuzarea programelor de televiziune sau a altor productii media si toate operatiunile conexe acestora.

**Destinatarii datelor**

Datele dumneavoastră sunt colectate prin intermediul site-urilor de socializare (Instagram) și pot fi dezvăluite către persoanele noastre împuternicite/operatori asociati, în principal sponsori, prestatori de servicii sau colaboratori ai Societății, în vederea prelucrării datelor cu caracter personal în scopurile premise prin prezenta, în numele nostru și doar în conformitate cu instrucțiunile noastre, către alte societăți din grupul Intact Media Group potrivit nevoii de raportare; către instanțe de judecată, autorități de aplicare a legii, autorități de reglementare sau avocați sau alte persoane, dacă se dovedește necesar în mod just în vederea constatării, exercitării sau apărării unui drept în justiție sau a unui drept natural, sau în scopul unui proces de soluționare a diferendelor. Societatea va păstra controlul asupra datelor dumneavoastră cu caracter personal și se va asigura că persoanele împuternicite folosesc măsuri tehnice și organizaționale corespunzătoare, în conformitate cu legea aplicabilă, pentru a asigura integritatea și securitatea datelor dumneavoastră cu caracter personal. Datele dumneavoastră nu vor fi transferate in alte state.

**Durata stocării**

Datele dumneavoastră cu caracter personal vor fi păstrate atât timp cât sunt necesare în mod rezonabil în scopurile permise prin prezenta, potrivit dispozitiilor legale in materie de arhivare, a intereselor noastre legitime sau până la momentul când vă retrageți consimțământul (pentru prelucrarile bazate pe consimtamant). Ca regulă generală, în cazurile în care vă retrageți consimțământul, Societatea nu va mai permite prelucrarea datelor dumneavoastră și va lua măsurile corespunzătoare pentru ștergerea oricăror înregistrări cu datele dumneavoastră cu caracter personal. Cu toate acestea, vom păstra datele dumneavoastră cu caracter personal atunci când acestea sunt necesare pentru exercitarea sau apărarea de către Societate a unui drept al dumneavoastră sau al altei persoane în justiție, până la finalul perioadei de retenție relevante sau până la soluționarea respectivelor acțiuni în instanță, in afara de cazul in care avem o alta obligatie legala de implica arhivarea datelor.

**Drepturile persoanei vizate**

Sub rezerva anumitor condiții legale, aveți următoarele drepturi în legătură cu prelucrarea datelor dumneavoastră cu caracter personal: **dreptul de acces** și dreptul de a solicita o copie a datelor cu caracter personal referitoare la dumneavoastră pe care le deținem; **dreptul la rectificarea** oricăror date cu caracter personal incorecte; **dreptul la ștergerea datelor**; **dreptul la restricționarea** utilizării de către Societate a datelor dumneavoastră cu caracter personal, în anumite cazuri (de exemplu, atunci când contestați inexactitatea datelor dvs. personale, pentru o perioadă care ne permite să verificăm o astfel de exactitate); **dreptul la portabilitate**, care vă permite să primiți datele personale referitoare la dumneavoastră pe care ni le-ați furnizat, într-un format structurat, utilizat în mod obișnuit și care poate fi citit automat sau să transmiteți aceste date altui operator; **dreptul de a obiecta**, care vă 10 permite să vă opuneți prelucrării în continuare a datelor dvs. personale în condițiile și limitele stabilite de lege. Societatea va asigura exercițiul tuturor drepturilor dumneavoastră și de aceea, dacă doriți să procedați în sensul celor de mai sus, vă rugăm să ne transmiteți un e-mail la adresa [dpo@antenagroup.ro](mailto:dpo@antenagroup.ro) sau o notificare scrisă la adresa sediului social al Societatii. Este posibil să vă cerem să vă dovediți identitatea pentru a ne conforma cu obligațiile de securitate pe care le avem și a împiedica divulgarea neautorizată a datelor. Societatea va lua în considerare orice solicitări sau plângeri primite din partea dumneavoastră și vă vom transmite un răspuns imediat ce va fi posibil, însă nu mai târziu de 1 (una) lună de la primirea cererii. De asemenea, aveți dreptul de a adresa o plângere către Autoritatea Națională de Supraveghere a Prelucrării Datelor cu Caracter Personal – cu sediul în Bd. Gheorghe Magheru nr. 28-30, sector 1, București.

**Securitatea datelor**

Va asiguram ca datele dvs. se prelucrează cu respectarea legii, in condiții de securitate si confidențialitate. Am adoptat masurile necesare, atât intern, cat si in ce privește colaboratorii, pentru a asigura respectarea acestui principiu.

Prezentul Regulament a fost redactat cu respectarea prevederilor legale in vigoare astăzi, 3 ianuarie 2022.

**Organizator,**

**Societatea AntenaTvGroup S.A**

**Mihai-Cristian Ionita - Director**

**Monica Gabriela Stanescu - Director Economic**

**Gabriel Poenaru - Director ZU TV**